Document ID: /roh_data/filtered/fineweb-2-filterrobots_roh.jsonl.gz/41368

Dunnas han da bun in congedi pajà da 14 emnas tar la naschientscha da lur uffant. Uss duain era babs survegnir dapli dis.
Il Cussegl federal recumonda d'acceptar il congedi da paternitad da 2 emnas. En il parlament federal hai dà lungas discussiuns davart quest tema:
Cuntraproposta a quatter emnas
Il congedi da duas emnas è ina cuntraproposta a l'iniziativa che pretenda quatter emnas congedi da paternitad. Lezza aveva il Cussegl federal proponì da refusar – il parlament ha en sias debattas lura decis da far ina cuntraproposta. Ils iniziants èn pronts da retrair lur iniziativa sch'il congedi da duas emnas vegn acceptà.
Suenter la discussiun a Berna han represchentants da la PPS e da la PLD giuvna prendì il referendum e perquai po il suveran uss decider a l'urna.
La Partida populara svizra e la Partida liberaldemocratica èn encunter il project da votaziun. Las autras partidas sustegnan quel.
Dossier online rtr.ch/votaziuns
Sin in clic tut las fatschentas federalas e communalas.